 Cercetătorii au descoperit o creatură uriașă în apele adânci ale Oceanului Pacific.
Biologii marini au observat o meduză "fantomă" în apele Oceanului Pacific. Meduza uriașă are corpul principal asemănător unei pălării.
Cercetătorii de la Institutul de cercetare Monterey Bay Aquarium din SUA care pilotau de la distanță un submersibil în apropierea coastelor Californiei, au descoperit o creatură pe fundul oceanului. Monstrul marin era o meduză "fantomă" uriașă care măsura aproximativ zece metri.Imaginile din Golful Monterey sunt fascinante, ele arătând un prădător gigantic din apele adânci ale Oceanului Pacific, potrivit publicației Live Science.Meduza fantomă uriașă, denumită Stygiomedusa gigantea, are corpul principal asemănător unei pălării, iar "brațele-guri" lungi și catifelate par niște șaluri, care flutură și se învârt în jurul acesteia.Biologii marini de la Institutul Monterey Bay Aquarium (MBARI) au observat creatura la o adâncime de aproximativ 975 de metri, în apele Oceanului Pacific. Deși experții de aici au efectuat mii de scufundări cu ajutorul submarinului de cercetare, aceasta este doar a noua oară când o asemenea meduză uriașă a fost văzută.